Eiffeltoring weer oop, maar sonder ŉ hysbakEiffeltoring (Argieffoto) (Foto: Free-Photos/Pixabay) Toeriste kan weer die Eiffeltoring in Parys, Frankryk besoek, as hulle bereid is om honderde trappe op ŉ somersdag aan te durf, ouer is as 11 jaar oud en ŉ verpligte gesigmasker dra. Hysbakke in die toring, wat verlede jaar deur meer as 6 miljoen toeriste besoek is maar in die middel van Maart gesluit is weens Covid-19, sal eers vanaf 1 Julie in werking tree. Besoekers sal intussen steeds die 674 trappe kan klim tot die tweede verdieping, 115 meter bo die grond. Beamptes het foto’s van die eerste besoekers op Twitter gedeel met die aanmoediging dat dit slegs 10 minute duur om elke verdieping te klim. Frankryk het sedert 11 Mei reeds geleidelik sy afsonderingsregulasies begin ophef. Kafees en restaurante is nou reg oor die land oop en fliekteaters het Maandag oopgemaak. Die Louvre-museum, wat in 2019 meer as 9 miljoen besoekers gehad het, maak op 6 Julie sy deure oop. Grensbeperkings met EU-state is op 15 Junie opgehef, maar bly in plek vir nie-EU-state. ???????? Premiers visiteurs aux 1er et 2e étages ???? 10 mn de montée par étage seulement ! ???? ???????? Our first visitors arrive at the 1st and 2nd floors. 10 minutes only to climb each level ????#tourEiffel #EiffelTower pic.twitter.com/GBf26ElSAD — La tour Eiffel (@LaTourEiffel) June 25, 2020